S-245/2013

Mál þetta, sem dómtekið var í gær, er höfðað með ákæru, útgefinni af ríkissaksóknara 22. mars sl., á hendur A-kk-þgf M-kk-þgf Ó-kk-þgf, kennitala 000000-0000, Jónsgeisla 53, Reykjavík, fyrir eftirtalin hegningar- og vopnalagabrot:

1. Fyrir þjófnað, með því að hafa aðfaranótt sunnudagsins 2. desember 2012, brotist inn á veitingastaðinn Cafe Ást við Kirkjubraut 8 á Akranesi með því að kasta grjóti í gegnum rúðu útidyrahurðar staðarins og stolið þaðan sjö vínflöskum og tveimur bjórum.

Telst þetta varða við 244. gr. almennra hegningarlaga nr. 19/1940.

2. Fyrir brot gegn valdstjórninni, með því að hafa skömmu eftir atvikið sem lýst er í 1. ákærulið, er lögregla hafði handtekið ákærða, bitið lögreglumanninn G-kk-þf A-kk-þf í hægri framhandlegg, er verið var að færa ákærða inn á lögreglustöðina á Akranesi, með þeim afleiðingum að G-kk-nf hlaut hringlaga mar á hægri framhandlegg.

Telst þetta varða við 1. mgr. 106. gr. almennra hegningarlaga nr. 19/1940.

3. Fyrir líkamsárás, með því að hafa að kvöldi miðvikudagsins 30. janúar 2013, í herbergi að Grettisgötu 86 í Reykjavík, ráðist að M-kvk-þgf R-kvk-þgf E-kvk-þgf, slegið hana fjórum til fimm sinnum með flötum lófa í andlitið, tekið hana hálstaki og ýtt henni þannig að hún féll í gólfið.

Telst þetta varða við 1. mgr. 217. gr. almennra hegningarlaga nr. 19/1940.

4. Fyrir brot gegn valdstjórninni, með því að hafa skömmu eftir atvikið sem lýst er í 3. ákærulið, er lögregla hafði afskipti af ákærða í fyrrgreindu herbergi, slegið lögreglumanninn G-kk-þf S-kk-þf T-kk-þf með krepptum hnefa í búkinn og rifið í hár hans og ekki losað um takið fyrr en lögreglumaðurinn B-kk-nf R-kk-nf S-kk-nf aðstoðaði við að losa takið. Í þessum átökum hafði ákærði einnig í frammi líflátshótanir í garð fyrrnefndra lögreglumanna.

Telst þetta varða við 1. mgr. 106. gr. almennra hegningarlaga nr. 19/1940.

5. Fyrir vopnalagabrot, með því að hafa aðfaranótt miðvikudagsins 20. febrúar 2013, fyrir utan veitingastaðinn Kaffibarinn við Bergstaðastræti í Reykjavík, haft í vörslum sínum eldhúshníf með 11,5 cm löngu hnífsblaði, sem lögregla lagði hald á.

Telst þetta varða við 1. mgr. 30. gr., sbr. 36. gr. vopnalaga nr. 16/1998.

6. Fyrir brot gegn valdstjórninni, með því að hafa að kvöldi sunnudagsins 24. febrúar 2013, í lögreglubifreið á leið að lögreglustöðinni við Hverfisgötu í Reykjavík, í kjölfar handtöku ákærða, sparkað tvívegis í vinstri fótlegg lögreglumannsins H-kk-ef H-kk-ef, slegið hann hnefahöggi í kviðinn og hrækt á buxur hans. Er verið var að færa ákærða í fangaklefa hótaði hann fyrrnefndum H-kk-þgf og lögreglumanninum H-kk-þgf M-kk-þgf J-kk-þgf lífláti.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1993. Við ákvörðun refsingar skiptir máli að 28. desember 2011 var hann dæmdur til 5 mánaða fangelsisrefsingar, skilorðsbundið í tvö ár, vegna brota gegn 1. mgr. 106. gr. og 2. mgr. 226. gr. almennra hegningarlaga. Hinn 30. janúar 2012 var hann dæmdur til 12 mánaða fangelsisrefsingar, skilorðsbundið í þrjú ár, vegna brota gegn 1. mgr. 217. gr., 244. gr., 248. gr. og 252. gr. almennra hegningarlaga, auk brota gegn vopnalögum og lögum um ávana- og fíkniefni, en þar var um hegningarauka að ræða. Þá var ákærði dæmdur 6. september 2012 til 18 mánaða fangelsisrefsingar, skilorðsbundið í þrjú ár, vegna brota gegn 1. mgr. 106. gr., 233. gr. og 244. gr. almennra hegningarlaga, auk brota gegn vopnalögum og lögum um ávana- og fíkniefni. Var þar einnig um hegningarauka að ræða og voru fyrrgreindir skilorðsdómar dæmdir upp. Með brotum þeim sem ákærði er sakfelldur fyrir í máli þessu hefur hann rofið skilorð síðastgreinds refsidóms. Verður dómurinn tekinn upp og ákærða dæmd refsing í einu lagi, sbr. 60. gr. og 77. gr. almennra hegningarlaga. Ákærði er í máli þessu sakfelldur fyrir þrjú brot gegn valdstjórninni og líkamsárás, auk þjófnaðar- og vopnalagabrota. Á hinn bóginn er til þess að líta að hann er aðeins 19 ára gamall og hefur gengist greiðlega við brotum sínum. Þykir refsing ákærða hæfilega ákveðin fangelsi í tvö ár. Gæsluvarðhald frá 25. febrúar sl. kemur til frádráttar refsingu.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 150.000 krónur að meðtöldum virðisaukaskatti.

Af hálfu ákæruvaldsins flutti málið Ó-kk-nf I-kk-nf Ó-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, E-kk-nf M-kk-nf Ó-kk-nf, sæti fangelsi í tvö ár. Gæsluvarðhald frá 25. febrúar sl. kemur til frádráttar refsingu.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 150.000 krónur.

R-kvk-nf H-kvk-nf